Document ID: 32011R0271

REGULAMENTUL DE PUNERE ÎN APLICARE (UE) NR. 271/2011 AL CONSILIULUI
din 21 martie 2011
privind punerea în aplicare a articolului 8a alineatul (1) din Regulamentul (CE) nr. 765/2006 privind măsurile restrictive împotriva președintelui Lukașenko și anumitor funcționari din Belarus
CONSILIUL UNIUNII EUROPENE,
având în vedere Regulamentul (CE) nr. 765/2006 al Consiliului din 18 mai 2006 privind măsurile restrictive împotriva președintelui Lukașenko și anumitor funcționari din Belarus (1), în special articolul 8a alineatul (1),
întrucât:
(1)
La 18 mai 2006, Consiliul a adoptat Regulamentul (CE) nr. 765/2006 privind măsurile restrictive împotriva președintelui Lukașenko și anumitor funcționari din Belarus.
(2)
Având în vedere gravitatea situației din Belarus, ar trebui să fie incluse noi persoane în listele de persoane cărora li se aplică măsurile restrictive care figurează în anexele I și IA la Regulamentul (CE) nr. 765/2006. În plus, ar trebui actualizate informațiile referitoare la anumite persoane din listele cuprinse în anexele I și IA la respectivul regulament,
ADOPTĂ PREZENTUL REGULAMENT:
Articolul 1
Anexele I și IA la Regulamentul (CE) nr. 765/2006 se înlocuiesc cu textul din anexele I și II la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 martie 2011.

Labels: 11
5
10
18
15